164552 ΕΞ 2022
Διαδικασία και προϋποθέσεις χορήγησης ενίσχυσης με τη μορφή επιχορήγησης σε επιχειρήσεις που υπέστησαν μεγάλες οικονομικές απώλειες που επιτάθηκαν από τους παγετούς του 2021, στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας, στην Περιφερειακή Ενότητα Λάρισας της Περιφέρειας Θεσσαλίας και στην Περιφερειακή Ενότητα Φθιώτιδας της Περιφέρειας Στερεάς Ελλάδας
Αριθμ. 164552  ΕΞ 2022
Διαδικασία και προϋποθέσεις χορήγησης ενίσχυσης με τη μορφή επιχορήγησης σε επιχειρήσεις που υπέστησαν μεγάλες οικονομικές απώλειες που επιτάθηκαν από τους παγετούς του 2021, στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας, στην Περιφερειακή Ενότητα Λάρισας της Περιφέρειας Θεσσαλίας και στην Περιφερειακή Ενότητα Φθιώτιδας της Περιφέρειας Στερεάς Ελλάδας
(ΦΕΚ B' 5769/10-11-2022)
ΟΙ ΥΠΟΥΡΓΟΙ
ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ
Έχοντας υπόψη:
1. Το άρθρο 21 του ν. 4859/2021 «Μέτρα διευκόλυνσης και εκσυγχρονισμού της ίδρυσης και λειτουργίας κτηνοτροφικών εγκαταστάσεων, διατάξεις για τη διενέργεια ελέγχων και την επιβολή κυρώσεων και άλλες επείγουσες ρυθμίσεις» (Α' 228).
2. Τα άρθρα 107 και 108 της Συνθήκης για τη Λειτουργία της Ευρωπαϊκής Ένωσης (Σ.Λ.Ε.Ε.).
3. Τον υπ' αρ. 1407/2013 Κανονισμό (ΕΕ) της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (ΕΕ L352 της 24.12.2013 σελ.1) και ιδίως τα άρθρα 1, 3 και 5 αυτού και το γεγονός ότι με τη χορήγηση της παρούσας ενίσχυσης δεν προκαλείται υπέρβαση του ανωτάτου ορίου ενισχύσεων ήσσονος σημασίας όπως αυτό καθορίζεται στον Κανονισμό (ΕΕ) αριθ. 1407/2013.
4. Το άρθρο 76 του ν. 4722/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α' 184).
5. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ ΕΕ) - δημόσιο λογιστικό και άλλες διατάξεις» (Α' 143).
6. Την παρ. 4 της υποπαρ. Β.10 της παρ. Β του άρθρου πρώτου του ν. 4152/2013 «Επείγοντα μέτρα εφαρμογής των ν. 4046/2012, ν. 4093/2012 και ν. 4172/2013» (Α' 107).
7. Τον ν. 4978/2022 «Κύρωση Κώδικα Είσπραξης Δημοσίων Εσόδων» - Κ.Ε.Δ.Ε. (Α' 190).
8. Το Π.Δ.5/2022 «Οργανισμός Υπουργείου Ανάπτυξης και Επενδύσεων» (Α' 15).
9. Το Π.Δ.62/2020 «Διορισμός Αναπληρωτών Υπουργών και Υφυπουργών» (Α' 155).
10. Το Π.Δ.83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α' 121).
11. Το Π.Δ.81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α' 119).
12. Το Π.Δ.54/2018 «Ορισμός του περιεχομένου και του χρόνου έναρξης της εφαρμογής του Λογιστικού Πλαισίου της Γενικής Κυβέρνησης» (Α' 103).
13. Το Π.Δ.142/2017 «Οργανισμός Υπουργείου Οικονομικών» (Α' 181).
14. Το Π.Δ.80/2016 «Ανάληψη υποχρεώσεων από τους διατάκτες» (Α' 145).
15. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα, (Π.Δ.63/2005, Α' 98), σε συνδυασμό με την παρ. 22 του άρθρου 119 του ν. 4622/2019 (Α' 133).
16. Την υπό στοιχεία Y70/30.10.2020 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών, Θεόδωρο Σκυλακάκη» (Β' 4805).
17. Την υπό στοιχεία Υ2/09.07.2019 απόφαση του Πρωθυπουργού «Σύσταση θέσεων Αναπληρωτή Υπουργού και Υφυπουργών» (Β' 2901).
18. Την υπ' αρ. 339/18.7.2019 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών, Απόστολο Βεσυρόπουλο» (Β' 3051).
19. Την υπ' αρ. 1/20.01.2016 Πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών» (Υ.Ο.Δ.Δ. 18), σε συνδυασμό με τις διατάξεις της παρ. 10 του άρθρου 41 του ν. 4389/2016, την υπ' αρ. 39/3/30-11-2017 απόφαση του Συμβουλίου Διοίκησης της Α.Α.Δ.Ε. «Ανανέωσης θητείας του Διοικητή της Ανεξάρτητης Αρχής Δημοσίων Εσόδων» (Υ.Ο.Δ.Δ. 689), καθώς και την υπ' αρ. 5294 ΕΞ 17-01-2020 απόφαση Υπουργού Οικονομικών «Ανανέωση της θητείας του Διοικητή της Ανεξάρτητης Αρχής Δημοσίων Εσόδων» (Υ.Ο.Δ.Δ. 27).
20. Την υπό στοιχεία 75244 ΕΞ 2022/31.05.2022 κοινή απόφαση των Υπουργών Οικονομικών και Ανάπτυξης και Επενδύσεων «Διαδικασία υποβολής εκδήλωσης ενδιαφέροντος για τη χορήγησης ενίσχυσης με τη μορφή επιχορήγησης σε επιχειρήσεις που επλήγησαν οικονομικά λόγω της εμφάνισης και διάδοσης της νόσου του κορωνοϊού COVID-19 και υπέστησαν μεγάλες οικονομικές απώλειες που επιτάθηκαν από τους παγετούς του 2021, στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας και στην Περιφερειακή Ενότητα Λάρισας της Περιφέρειας Θεσσαλίας» (Β' 2760).
21. Την υπό στοιχεία 59886/ΕΥΚΕ913/11.6.2020 κοινή απόφαση των Υπουργών Οικονομικών και Ανάπτυξης και Επενδύσεων «Λειτουργία του Πληροφοριακού Συστήματος Σώρευσης Ενισχύσεων Ήσσονος Σημασίας (ΠΣΣΕ-ΗΣ)» (Β' 2417).
22. Την υπό στοιχεία Α.1076/2.4.2020 κοινή απόφαση των Υπουργών Οικονομικών και Ανάπτυξης και Επενδύσεων «Ηλεκτρονική πλατφόρμα για την υλοποίηση του προσωρινού μέτρου ενίσχυσης με τη μορφή Επιστρεπτέας Προκαταβολής σε επιχειρήσεις που επλήγησαν οικονομικά λόγω της εμφάνισης και διάδοσης του κορωνοϊού COVID-19 και διαδικασία υποβολής εκδήλωσης ενδιαφέροντος» (Β' 1135).
23. Την υπ' αρ. 109/12.03.2019 πράξη του Διοικητή της Τράπεζας της Ελλάδος.
24. Το υπ' αρ. 305/07.04.2022 έγγραφο του Οργανισμού Ελληνικών Γεωργικών Ασφαλίσεων.
25. Την ανάγκη στήριξης των επιχειρήσεων που πλήττονται οικονομικά λόγω της εμφάνισης και διάδοσης του κορωνοϊού COVID-19 και έχουν υποστεί μεγάλες οικονομικές απώλειες οι οποίες επιτάθηκαν από τους παγετούς που εκδηλώθηκαν την περίοδο 15 Φεβρουαρίου έως 20 Απριλίου 2021, στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας και στην Περιφερειακή Ενότητα Λάρισας της Περιφέρειας Θεσσαλίας.
26. Την από 03.11.2022 εισήγηση του Διοικητή της Ανεξάρτητης Αρχής Δημοσίων Εσόδων.
27. Την από 29.03.2022 εισήγηση της Κυβερνητικής Επιτροπής Κρατικής Αρωγής.
28. Το από 26.10.2022 ηλεκτρονικό μήνυμα της Κεντρικής Μονάδας Κρατικών Ενισχύσεων και το από 25.10.2022 ηλεκτρονικό μήνυμα του Τμήματος Κρατικών Ενισχύσεων της Διεύθυνσης Εποπτευόμενων Φορέων της Γενικής Διεύθυνσης Οικονομικών Υπηρεσιών του Υπουργείου Οικονομικών.
29. Την υπό στοιχεία 2/177467/ΔΠΓΚ/25.10.2022 εισήγηση της Διεύθυνσης Προϋπολογισμού Γενικής Κυβέρνησης του Υπουργείου Οικονομικών.
30. Το γεγονός ότι από τις διατάξεις της παρούσας απόφασης προκαλείται δαπάνη συνολικού ύψους οχτώ εκατομμυρίων (8.000.000) ευρώ σε βάρος του οικονομικού έτους 2022. Η δαπάνη αυτή θα καλυφθεί με μεταφορά πιστώσεων από τον ΑΛΕ 2910601058 «Πιστώσεις για δράσεις που σχετίζονται με την υλοποίηση μέτρων αντιμετώπισης των αρνητικών συνεπειών του κορωνοϊού» του Ειδικού Φορέα 1023-711-0000000 «Γενικές Κρατικές Δαπάνες» προς τον ΑΛΕ 2310988899 «Λοιπές μεταβιβάσεις σε νομικά πρόσωπα, φυσικά πρόσωπα και φορείς χωρίς νομική προσωπικότητα», από τον οποίο θα διενεργηθούν οι σχετικές πληρωμές. Επιπρόσθετα, προκαλείται δαπάνη η οποία αφορά στα συναφή τραπεζικά έξοδα και θα εξυπηρετηθεί από τις εγγεγραμμένες πιστώσεις του ΑΛΕ 2420913001 «Λοιπές αμοιβές για τραπεζικές υπηρεσίες» του προαναφερόμενου ειδικού φορέα,
αποφασίζουμε:
Άρθρο 1
Σκοπός
1. Με την παρούσα απόφαση θεσπίζεται καθεστώς ενίσχυσης με τη μορφή επιχορήγησης για επιχειρήσεις που επλήγησαν οικονομικά λόγω της εμφάνισης και διάδοσης της νόσου του κορωνοϊού COVID-19 (COVID-19) στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας, στην Περιφερειακή Ενότητα Λάρισας της Περιφέρειας Θεσσαλίας και στην Περιφερειακή Ενότητα Φθιώτιδας της Περιφέρειας Στερεάς Ελλάδας και έχουν υποστεί μεγάλες οικονομικές απώλειες οι οποίες επιτάθηκαν από τους παγετούς που εκδηλώθηκαν την περίοδο 15 Φεβρουαρίου έως 20 Απριλίου 2021.[footnoteRef:2] [2: Τροποποίηση A. 180536 ΕΞ 2022 09.12.2022] 

2. Οι μεμονωμένες ενισχύσεις στο πλαίσιο της παρούσας χορηγούνται σύμφωνα με τους όρους του υπ' αρ. 1407/2013 Κανονισμού (ΕΕ) της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (ΕΕ L352/1 της 24.12.2013).
3. Η ενίσχυση με τη μορφή επιχορήγησης είναι αφορολόγητη, ανεκχώρητη και ακατάσχετη στα χέρια του Δημοσίου ή τρίτων, κατά παρέκκλιση κάθε γενικής και ειδικής διάταξης, μη εφαρμοζόμενης της παρ. 1 του άρθρου 47 του ν. 4172/2013 (Α' 167) σε περίπτωση διανομής ή κεφαλαιοποίησής της, δεν υπόκειται σε οποιαδήποτε κράτηση, τέλος ή εισφορά, συμπεριλαμβανομένης και της ειδικής εισφοράς αλληλεγγύης του άρθρου 43 Α του ν. 4172/2013, δεν δεσμεύεται και δεν συμψηφίζεται με βεβαιωμένα χρέη στη Φορολογική Διοίκηση και το Δημόσιο εν γένει, τα νομικά πρόσωπα δημοσίου δικαίου, τους οργανισμούς τοπικής αυτοδιοίκησης και τα νομικά πρόσωπά τους, τα ασφαλιστικά ταμεία ή τα πιστωτικά ιδρύματα.
Άρθρο 2
Ορισμοί
Για τους σκοπούς της παρούσας, ισχύουν οι ακόλουθοι ορισμοί:
1. Ενιαία επιχείρηση: ειδικά για τους σκοπούς του ελέγχου της σώρευσης του άρθρου 5, ενιαία επιχείρηση νοείται ως αυτή ορίζεται στην παρ. 2 του άρθρου 2 του ΕΚ 1407/2013, και περιλαμβάνονται όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:
α)	μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης,
β)	μια επιχείρηση έχει το δικαίωμα να διορίζει ή να παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης,
γ)	μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού της τελευταίας,
δ)	μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή των εταίρων αυτής της επιχείρησης.
Οι επιχειρήσεις που έχουν οποιαδήποτε από τις σχέσεις που αναφέρονται στα στοιχεία α) έως δ) του πρώτου εδαφίου με μία ή περισσότερες άλλες επιχειρήσεις θεωρούνται, επίσης ενιαία επιχείρηση.
2. Πρωτογενής παραγωγή γεωργικών προϊόντων: η παραγωγή των προϊόντων που απαριθμούνται στο παράρτημα I της Συνθήκης για τη λειτουργία της Ευρωπαϊκής Ένωσης, με εξαίρεση τα προϊόντα αλιείας και υδατοκαλλιέργειας που εμπίπτουν στο πεδίο εφαρμογής του Κανονισμού (ΕΕ) αριθ. 1388/2014 της Επιτροπής της 16ης Δεκεμβρίου 2014, και η οποία αντιστοιχεί στους Κωδικούς Αριθμούς Δραστηριότητας (ΚΑΔ) της κατηγορίας 01. Αγροτική Παραγωγή.
3. Τομείς αλιείας και υδατοκαλλιέργειας: οι τομείς που εμπίπτουν στον Κανονισμό (ΕΕ) αριθ. 1379/2013 της Επιτροπής για την κοινή οργάνωση των αγορών των προϊόντων αλιείας και υδατοκαλλιέργειας, την τροποποίηση των κανονισμών του Συμβουλίου (ΕΚ) αριθ. 1184/2006 και (ΕΚ) αριθ. 1224/2009 και την κατάργηση του κανονισμού (ΕΚ) αριθ. 104/2000 του Συμβουλίου (EE L354/1 της 28.12.2013), και οι οποίοι αντιστοιχούν στους ΚΑΔ του Παραρτήματος ΙΙ το οποίο και αποτελεί αναπόσπαστο μέρος της παρούσας.
4. Μεταποίηση γεωργικών προϊόντων: κάθε επέμβαση επί γεωργικού προϊόντος από την οποία προκύπτει επίσης γεωργικό προϊόν, με εξαίρεση τις εργασίες εντός της γεωργικής εκμετάλλευσης που είναι απαραίτητες για την προετοιμασία προϊόντος ζωικής ή φυτικής προέλευσης για την πρώτη του πώληση.
5. Εμπορία γεωργικών προϊόντων: η κατοχή ή η έκθεση με σκοπό την πώληση, την προσφορά προς πώληση, την παράδοση ή οποιονδήποτε άλλον τρόπο διάθεσης στην αγορά, με εξαίρεση την πρώτη πώληση από μέρους πρωτογενούς παραγωγού σε μεταπωλητές ή μεταποιητικές επιχειρήσεις και κάθε δραστηριότητα η οποία προετοιμάζει το προϊόν για μια τέτοια πρώτη πώληση· η πώληση από μέρους πρωτογενούς παραγωγού προς τελικούς καταναλωτές λογίζεται ως εμπορία αν πραγματοποιείται σε χωριστό και ειδικό για τον σκοπό αυτό χώρο.
6. Αποτελέσματα προ φόρων: Αποτελέσματα προ φόρων 2021 είναι τα αποτελέσματα προ φόρων, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2021. Αποτελέσματα προ φόρων 2020 είναι τα αποτελέσματα προ φόρων, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2020.
7. Αποτελέσματα προ φόρων αναφοράς: Τα αποτελέσματα προ φόρων 2020, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2020. Σε περίπτωση που τα αποτελέσματα προ φόρων 2020, είναι μικρότερα των αποτελεσμάτων προ φόρων 2019, ως αποτελέσματα προ φόρων αναφοράς, λαμβάνονται τα αποτελέσματα προ φόρων 2019, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2019.
Ειδικά για επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου και δεν έχουν υποβάλει δήλωση φόρου εισοδήματος νομικών προσώπων ή νομικών οντοτήτων ή την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021, ως αποτελέσματα προ φόρων αναφοράς ορίζονται τα αποτελέσματα προ φόρων 2019, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2019. Σε περίπτωση που τα αποτελέσματα προ φόρων 2019, είναι μικρότερα των αποτελεσμάτων προ φόρων
2018, ως αποτελέσματα προ φόρων αναφοράς, λαμβάνονται τα αποτελέσματα προ φόρων 2018, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 529 του εντύπου Ε3) για το φορολογικό έτος 2018.
8. Ακαθάριστα έσοδα: Ακαθάριστα έσοδα έτους 2021 είναι το σύνολο πωλήσεων αγαθών και παροχής υπηρεσιών, όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα («έντυπο Ε3») για το φορολογικό έτος 2021 (κωδικός 500 του εντύπου Ε3). Ακαθάριστα έσοδα έτους 2020 είναι το σύνολο πωλήσεων αγαθών και παροχής υπηρεσιών, όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα («έντυπο Ε3») για το φορολογικό έτος 2020 (κωδικός 500 του εντύπου Ε3).
9. Ακαθάριστα έσοδα αναφοράς: Τα ακαθάριστα έσοδα του 2020 (σύνολο πωλήσεων αγαθών και παροχής υπηρεσιών), όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 500 του εντύπου Ε3) για το φορολογικό έτος 2020. Σε περίπτωση που τα ακαθάριστα έσοδα του 2020, είναι μικρότερα των ακαθάριστων εσόδων του 2019, ως ακαθάριστα έσοδα αναφοράς, λαμβάνονται τα ακαθάριστα έσοδα του 2019, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 500 του εντύπου Ε3) για το φορολογικό έτος 2019.
Ειδικά για επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου και δεν έχουν υποβάλει δήλωση φόρου εισοδήματος νομικών προσώπων ή νομικών οντοτήτων ή την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021, ως ακαθάριστα έσοδα αναφοράς ορίζονται τα ακαθάριστα έσοδα του 2019 (σύνολο πωλήσεων αγαθών και παροχής υπηρεσιών), όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 500 του εντύπου Ε3) για το φορολογικό έτος 2019. Σε περίπτωση που τα ακαθάριστα έσοδα του 2019, είναι μικρότερα των ακαθάριστων εσόδων του 2018, ως ακαθάριστα έσοδα αναφοράς, λαμβάνονται τα ακαθάριστα έσοδα του 2018, όπως προκύπτουν από την κατάσταση οικονομικών στοιχείων από επιχειρηματική δραστηριότητα (κωδικός 500 του εντύπου Ε3) για το φορολογικό έτος 2018.
10. Για τους σκοπούς εφαρμογής της παρούσας απόφασης, λαμβάνονται τα οικονομικά δεδομένα που έχουν υποβληθεί με την κατάσταση οικονομικών στοιχείων από επιχειρηματική δραστηριότητα (έντυπο Ε3) στις δηλώσεις φορολογίας εισοδήματος των φορολογικών ετών 2018, 2019 και 2020 και την κατάσταση οικονομικών στοιχείων από επιχειρηματική δραστηριότητα (έντυπο Ε3) του έτους φορολογικού έτους 2021, εντός των προθεσμιών της περ. ε της παρ. 2 του άρθρου 3. Εφόσον έχει υποβληθεί η δήλωση φορολογίας εισοδήματος για το φορολογικό έτος 2021 λαμβάνονται τα οικονομικά δεδομένα που έχουν υποβληθεί με την κατάσταση οικονομικών στοιχείων από επιχειρηματική δραστηριότητα (έντυπο Ε3) στη δήλωση φορολογίας εισοδήματος φορολογικού έτους 2021.
Άρθρο 3
Δικαιούχοι
1. Δικαιούχοι - λήπτες της ενίσχυσης είναι ιδιωτικές επιχειρήσεις κάθε νομικής μορφής, συμπεριλαμβανομένων των ατομικών, οι οποίες είναι υποκείμενες σε Φ.Π.Α. κατά την 31η Δεκεμβρίου 2021, οι οποίες έχουν την έδρα τους ή υποκατάστημα στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας, στην Περιφερειακή Ενότητα Λάρισας της Περιφέρειας Θεσσαλίας και στην Περιφερειακή Ενότητα Φθιώτιδας της Περιφέρειας Στερεάς Ελλάδας και λειτουργούν νομίμως, και πληρούν σωρευτικά τα κριτήρια της επόμενης παραγράφου, με εξαίρεση τις ακόλουθες:
αα)	Επιχειρήσεις που απασχολούσαν περισσότερους από χίλιους (1.000) εργαζόμενους με σχέση εξαρτημένης εργασίας κατά την 1η Απριλίου 2021, σύμφωνα με τα στοιχεία του συστήματος «ΕΡΓΑΝΗ».
ββ)	Νομικά Πρόσωπα Δημοσίου Δικαίου (Ν.Π.Δ.Δ.) και Νομικά Πρόσωπα Ιδιωτικού Δικαίου (Ν.Π.Ι.Δ) που αποτελούν αμιγώς δημοτικές, διαδημοτικές, διακοινοτικές, διανομαρχιακές, κοινοτικές και νομαρχιακές επιχειρήσεις, δημοτικές κοινωφελείς επιχειρήσεις, δημοτικές συνεταιριστικές επιχειρήσεις, ενώσεις προσώπων διαχείρισης κτιρίων, επιτροπές εράνων, ευρωπαϊκοί όμιλοι οικονομικού σκοπού, κοινοπραξίες, διεθνείς οργανισμοί και πολιτικά κόμματα.
γγ)	Επιχειρήσεις που έχουν κάνει έναρξη εργασιών μετά την 1η Οκτωβρίου 2020.[footnoteRef:3] [3: Τροποποίηση A. 180536 ΕΞ 2022 09.12.2022] 

2. Οι επιχειρήσεις της προηγούμενης παραγράφου πρέπει να πληρούν τα κάτωθι κριτήρια:
α)	Έχουν την έδρα τους ή υποκατάστημα στις Περιφερειακές Ενότητες Ημαθίας και Πέλλας της Περιφέρειας Κεντρικής Μακεδονίας, στις Περιφερειακές Ενότητες Κοζάνης, Καστοριάς και Φλώρινας της Περιφέρειας Δυτικής Μακεδονίας, στην Περιφερειακή Ενότητα Λάρισας της Περιφέρειας Θεσσαλίας και στην Περιφερειακή Ενότητα Φθιώτιδας της Περιφέρειας Στερεάς Ελλάδας και λειτουργούσαν νομίμως κατά την 1η Απριλίου 2021 και έχουν πληγεί οικονομικά λόγω της εμφάνισης και διάδοσης του COVID-19 και έχουν υποβάλει εκδήλωση ενδιαφέροντος στην πλατφόρμα «myBusinessSupport», σύμφωνα με την υπό στοιχεία 75244ΕΞ2022/31.05.2022 κοινή απόφαση των Υπουργών Οικονομικών και Ανάπτυξης και Επενδύσεων (Β' 2760).[footnoteRef:4] [4: Τροποποίηση A. 180536 ΕΞ 2022 09.12.2022] 

β)	Έχουν ενεργό κύριο Κωδικό Αριθμό Δραστηριότητας (ΚΑΔ) κατά την 31η Δεκεμβρίου 2021 έναν από τους περιγραφόμενους στο Παράρτημα ΙΙΙ, το οποίο και αποτελεί αναπόσπαστο μέρος της παρούσας, ή των οποίων τα ακαθάριστα έσοδα ενεργού κατά την 31η Δεκεμβρίου 2021 ΚΑΔ δευτερεύουσας δραστηριότητας από τους περιγραφόμενους στο Παράρτημα ΙΙΙ, όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021, είναι μεγαλύτερα από τα ακαθάριστα έσοδα που αντιστοιχούν στον κύριο ΚΑΔ κατά την 31η Δεκεμβρίου 2021.
Ειδικά επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου, έχουν ενεργό κύριο Κωδικό Αριθμό Δραστηριότητας (ΚΑΔ) κατά την 30ή Ιουνίου 2021 έναν από τους περιγραφόμενους στο Παράρτημα ΙΙΙ, το οποίο και αποτελεί αναπόσπαστο μέρος της παρούσας, ή των οποίων τα ακαθάριστα έσοδα ενεργού κατά την 30η Ιουνίου 2021 ΚΑΔ δευτερεύουσας δραστηριότητας από τους περιγραφόμενους στο Παράρτημα ΙΙΙ, όπως αυτά προκύπτουν από την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2020, είναι μεγαλύτερα από τα ακαθάριστα έσοδα που αντιστοιχούν στον κύριο ΚΑΔ κατά την 30ή Ιουνίου 2021.
γ)	Έχουν παραλάβει ή μεταφέρει πυρηνόκαρπα και γιγαρτόκαρπα αγροτικά προϊόντα κατά το έτος 2020 σε ποσοστό μεγαλύτερο του 30% του συνόλου των παραλαβών ή μεταφορών τους και στην περίπτωση επιχειρήσεων υλικών συσκευασίας ότι έχουν πωλήσει υλικά συσκευασίας που προορίζονται για συσκευασία πυρηνόκαρπων και γιγαρτόκαρπων σε ποσοστό μεγαλύτερο του 30% του συνόλου των πωλήσεων υλικών συσκευασίας τους.
δ)	Απασχολούσαν κατά την 1η Απριλίου 2021 ή κατά την 31η Αυγούστου 2021 τουλάχιστον δύο (2) άτομα σε καθεστώς πλήρους απασχόλησης ή τέσσερα (4) άτομα σε καθεστώς μερικής απασχόλησης, συμπεριλαμβανομένων και των εποχικών εργαζομένων, σύμφωνα με το σύστημα «ΕΡΓΑΝΗ».»
ε)	Έχουν υποβάλει τις δηλώσεις φόρου εισοδήματος και Φ.Π.Α., εφόσον είχαν κατά νόμο υποχρέωση να τις υποβάλουν, ως εξής:
αα)	έχουν υποβάλει τη δήλωση φορολογίας εισοδήματος για τα φορολογικά έτη 2018, 2019, 2020 έως την προηγούμενη μέρα από την έναρξη ισχύος της υπό στοιχεία 75244 ΕΞ 2022/31.05.2022 απόφασης των Υπουργών Οικονομικών και Ανάπτυξης και Επενδύσεων (Β' 2760),
ββ)	έχουν οριστικοποιήσει την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021, ανεξάρτητα από την υποβολή της δήλωσης φορολογίας εισοδήματος φυσικών και νομικών προσώπων ή νομικών οντοτήτων, έως την προθεσμία της παρ. 2 του άρθρου 2 της υπό στοιχεία 75244 ΕΞ 2022/31.05.2022 απόφασης των Υπουργών Οικονομικών και Ανάπτυξης και Επενδύσεων (Β' 2760) και το αργότερο ως και την καταληκτική ημερομηνία υποβολής της δήλωσης φορολογίας εισοδήματος φορολογικού έτους 2021, ενώ ειδικά για επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου, να έχουν οριστικοποιήσει το έντυπο Ε3 για το φορολογικό έτος 2020, έως την προηγούμενη μέρα από την έναρξη ισχύος της υπό στοιχεία 75244 ΕΞ 2022/31.05.2022 απόφασης των Υπουργών Οικονομικών και Ανάπτυξης και Επενδύσεων (Β' 2760),
γγ)	έχουν υποβάλει όλες τις δηλώσεις Φ.Π.Α. για την περίοδο από 1η Ιανουαρίου 2018 μέχρι 31η Δεκεμβρίου 2021, έως την προηγούμενη μέρα από την έναρξη ισχύος της υπό στοιχεία 75244 ΕΞ 2022/31.05.2022 απόφασης των Υπουργών Οικονομικών και Ανάπτυξης και Επενδύσεων (Β' 2760).
στ)	Δεν έχουν τεθεί σε αδράνεια από την 1η Ιανουαρίου 2021 μέχρι και την ημερομηνία ελέγχου πληρωμής, όπως αυτό προκύπτει από τα στοιχεία που τηρούνται στο φορολογικό μητρώο της Ανεξάρτητης Αρχής Δημοσίων Εσόδων (Α.Α.Δ.Ε.) ή από την υποβολή μηδενικών δηλώσεων Φόρου Προστιθέμενης Αξίας (Φ.Π.Α.) καθ' όλη την περίοδο αυτή.
ζ)	Δεν έχει ανασταλεί, μέχρι και την ημερομηνία ελέγχου πληρωμής ισχύος της παρούσας, η χρήση του ΑΦΜ της επιχείρησης για τη διενέργεια ενδοκοινοτικών συναλλαγών σύμφωνα με την απόφαση ΓΓΔΕ ΠΟΛ.1200/2015, όπως έχει τροποποιηθεί και ισχύει (εξαφανισμένος έμπορος), όπως αυτό προκύπτει από το φορολογικό μητρώο της Α.Α.Δ.Ε..
η)	Παρουσιάζουν είτε (α) μείωση των αποτελεσμάτων προ φόρων του έτους 2021 κατά 20% τουλάχιστον σε σχέση με τα αποτελέσματα προ φόρων αναφοράς, όπως ορίζονται στην παρ. 7 του άρθρου 2, είτε (β) μείωση των ακαθάριστων εσόδων του έτους 2021 κατά 20% τουλάχιστον σε σχέση με τα ακαθάριστα έσοδα αναφοράς, όπως ορίζονται στην παρ. 9 του άρθρου 2.
Ειδικά επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου και δεν έχουν υποβάλει δήλωση φόρου εισοδήματος νομικών προσώπων ή νομικών οντοτήτων ή την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021, παρουσιάζουν είτε (α) μείωση των αποτελεσμάτων προ φόρων του έτους 2020 κατά 20% τουλάχιστον σε σχέση με τα αποτελέσματα προ φόρων αναφοράς, όπως ορίζονται στην παρ. 7 του άρθρου 2, είτε (β) μείωση των ακαθάριστων εσόδων του έτους 2020 κατά 20% τουλάχιστον σε σχέση με τα ακαθάριστα έσοδα αναφοράς, όπως ορίζονται στην παρ. 9 του άρθρου 2.
Κατά τον ως άνω υπολογισμό διενεργείται στρογγυλοποίηση των ποσοστών μείωσης, στο δεύτερο ποσοστιαίο δεκαδικό ψηφίο.
θ)	Δεν συντρέχουν οι λόγοι αποκλεισμού της παρ. 1 του άρθρου 40 του ν. 4488/2017 (Α' 137).
ι)	Είναι υπόχρεες σε τήρηση και έκδοση λογιστικών αρχείων.
ια)	Δεν δραστηριοποιούνται στους τομείς της πρωτογενούς γεωργικής παραγωγής, της αλιείας ή της υδατοκαλλιέργειας ως ορίζονται στο άρθρο 2 και σε περίπτωση επιχειρήσεων με μικτή δραστηριότητα οι δικαιούχοι διασφαλίζουν με κατάλληλα μέσα, όπως η τήρηση χωριστών λογαριασμών ότι η παρούσα ενίσχυση δεν χρησιμοποιείται για τη μη επιλέξιμη δραστηριότητά τους.
Άρθρο 4
Ύψος ενίσχυσης
1. Το ύψος της ενίσχυσης προσδιορίζεται τυποποιημένα, ως ακολούθως:
Ενίσχυση = (Αποτελέσματα προ φόρων αναφοράς -Αποτελέσματα προ φόρων 2021) χ 50%, όπου αποτελέσματα προ φόρων 2021 και αποτελέσματα προ φόρων αναφοράς, όπως ορίζονται στην παρούσα απόφαση.
Ειδικά για επιχειρήσεις που τηρούν διαχειριστική χρήση διαφορετική από τη διαχειριστική χρήση που λήγει την 31η Δεκεμβρίου και δεν έχουν υποβάλει δήλωση φόρου εισοδήματος νομικών προσώπων ή νομικών οντοτήτων ή την κατάσταση οικονομικών στοιχείων από επιχειρηματική δραστηριότητα (έντυπο Ε3) για το φορολογικό έτος 2021:
Ενίσχυση = (Αποτελέσματα προ φόρων αναφοράς -Αποτελέσματα προ φόρων 2020) χ 50%, όπου αποτελέσματα προ φόρων 2020 και αποτελέσματα προ φόρων αναφοράς, όπως ορίζονται στην παρούσα απόφαση.
2. Με την επιφύλαξη των προϋποθέσεων του άρθρου 5 της παρούσας, η ενίσχυση που προκύπτει από την παρ. 1 του παρόντος άρθρου δεν δύναται να υπερβαίνει το ποσό των διακοσίων χιλιάδων (200.000) ευρώ ή το ποσό των 100.000 € για επιχειρήσεις που εκτελούν οδικές εμπορευματικές μεταφορές για λογαριασμό τρίτων και δεν μπορεί να υπολείπεται του ποσού των πέντε χιλιάδων (5.000) ευρώ. Σε περίπτωση επιχειρήσεων που τα αποτελέσματα προ φόρων 2021 είναι μεγαλύτερα των αποτελεσμάτων αναφοράς, τότε το ποσό της ενίσχυσης ορίζεται σε ποσό πέντε χιλιάδων (5.000) ευρώ.
Άρθρο 5
Έλεγχος σώρευσης
1. Το συνολικό ποσό ενισχύσεων ήσσονος σημασίας που έχουν λάβει κατά την τελευταία τριετία με βάση οποιοδήποτε Κανονισμό de minimis (EK 1407/2013, 1408/2013, 717/2014) από οποιοδήποτε πρόγραμμα, ελέγχεται σε επίπεδο ενιαίας επιχείρησης, με την έννοια της παρ. 1 του άρθρου 2 της παρούσας, σύμφωνα με τον ορισμό της παρ. 2 του άρθρου 2 του Κανονισμού (ΕΕ) αριθμ. 1407/2013, και δεν δύναται να υπερβεί το ποσό των διακοσίων χιλιάδων (200.000) ευρώ συμπεριλαμβανομένης της αποζημίωσης της παρούσας και στην περίπτωση που η επιχείρηση εκτελεί οδικές εμπορευματικές μεταφορές για λογαριασμό τρίτων το ποσό των εκατό χιλιάδων (100.000) ευρώ. H ενίσχυση της παρούσας δεν επιτρέπεται να χρησιμοποιείται για την απόκτηση οχημάτων οδικών εμπορευματικών μεταφορών.
2. Σε περίπτωση επιχειρήσεων που ασκούν δραστηριότητες για τις οποίες ισχύουν διαφορετικά ανώτατα όρια de minimis, διασφαλίζουν με κατάλληλα μέσα όπως ο διαχωρισμός των δραστηριοτήτων ή η διάκριση των στοιχείων του κόστους, την τήρηση των εν λόγω ορίων. Τα ανωτέρω ποσά είναι ακαθάριστα, πριν την αφαίρεση τυχόν φόρων ή επιβαρύνσεων.
3. Για το σκοπό του παρόντος άρθρου κατά την υποβολή της αίτησης η οποία επέχει θέσει υπεύθυνης δήλωσης συμπληρώνονται όλες οι ενισχύσεις ήσσονος σημασίας τις οποίες έλαβε βάσει των Κανονισμών ΕΕ 1407/2013, 1408/2013 και 717/2014 η οικεία επιχείρηση και οι επιχειρήσεις που συνιστούν ενιαία επιχείρηση με αυτήν, κατά την έννοια των ως άνω Κανονισμών, κατά το οικονομικό έτος δημοσίευσης της παρούσας απόφασης και κατά τα δύο προηγούμενα οικονομικά έτη.
4. Ο έλεγχος της σώρευσης διενεργείται σε πρώτη φάση αυτόματα στην ηλεκτρονική πλατφόρμα myBusinessSuppport με βάση τα σχετικά στοιχεία που υποβάλει η επιχείρηση κατά την αίτηση, και το ύψος της ενίσχυσης που λαμβάνει βάσει της παρούσας προσαρμόζεται ανάλογα, ώστε να μην οδηγεί σε υπέρβαση των κατά περίπτωση ανωτέρω ορίων. Σε περίπτωση υποβολής αιτήσεων ενίσχυσης, στο πλαίσιο της παρούσας, από περισσότερες ή όλες τις επιχειρήσεις που συνθέτουν ενιαία επιχείρηση, με την έννοια της παρ. 1 του άρθρου 2 της παρούσας και εφόσον, κατόπιν διασταύρωσης των σχετικών αιτήσεων, διαπιστωθεί ότι το συνολικό ποσό που αιτούνται οι εν λόγω επιχειρήσεις υπερβαίνει τα ανώτατα κατά περίπτωση όρια του παρόντος άρθρου, το ύψος της ενίσχυσης για κάθε μία από αυτές μειώνεται αναλογικά, με βάση το αιτούμενο από κάθε μία επιχείρηση ποσό, προκειμένου το συνολικό εγκριθέν ποσό ενίσχυσης ανά ενιαία επιχείρηση να μην υπερβαίνει τα εν λόγω όρια.
5. Επιπλέον, διενεργείται αυτοματοποιημένος απολογιστικός έλεγχος με βάση τα συνολικά στοιχεία για τις ενισχύσεις ήσσονος σημασίας της τελευταίας τριετίας, στο Πληροφοριακό Σύστημα Σώρευσης ενισχύσεων ήσσονος σημασίας του Υπουργείου Ανάπτυξης και Επενδύσεων, με ευθύνη της αρμόδιας υπηρεσίας για την τήρηση του εν λόγω συστήματος.
6. Η Α.Α.Δ.Ε. θέτει στη διάθεση της Γενικής Διεύθυνσης Οικονομικών Υπηρεσιών (Γ.Δ.Ο.Υ.) του Υπουργείου Οικονομικών και της Διεύθυνσης Κρατικής Αρωγής, όλα τα απαραίτητα στοιχεία και κάθε πληροφορία σχετική με την εφαρμογή της παρούσας που τηρούνται στην πλατφόρμα «myBusinessSupport».
Άρθρο 6
Διαδικασία υποβολής αίτησης
1. Οι ενδιαφερόμενες επιχειρήσεις υποβάλλουν αίτηση για τη χορήγηση της ενίσχυσης στην ηλεκτρονική πλατφόρμα «myBusinessSupport» της Α.Α.Δ.Ε. (https://www.aade.gr/mybusinesssupport).
2. Οι αιτήσεις υποβάλλονται έως και την 21η Νοεμβρίου 2022, από την 15η Δεκεμβρίου 2022 έως και την 19η Δεκεμβρίου 2022, καθώς και την 27η Δεκεμβρίου 2022.[footnoteRef:5] [5: Τροποποίηση A. 180536 ΕΞ 2022 09.12.2022; Τροποποίηση A. 189062 ΕΞ 2022 23.12.2022] 

3. Κατά την αίτηση, η επιχείρηση δηλώνει τα απαιτούμενα στοιχεία και πληροφορίες σχετικά με την πλήρωση των προϋποθέσεων της παρούσας, καθώς και το ποσό που αιτείται να λάβει στο πλαίσιο της παρούσας, εντός των ορίων των άρθρων 4 και 5 της παρούσας. Υπόδειγμα της αίτησης - δήλωσης περιλαμβάνεται στο Παράρτημα Ι, το οποίο αποτελεί αναπόσπαστο μέρος της παρούσας.
4. Η είσοδος στην ηλεκτρονική πλατφόρμα «myBusinessSupport» διενεργείται με τη χρήση των σχετικών διαπιστευτηρίων του TAXISnet της Α.Α.Δ.Ε..
5. Με την είσοδο στην εφαρμογή και την υποβολή της αίτησης, η επιχείρηση πιστοποιεί την ακρίβεια των δηλούμενων στοιχείων και συναινεί στην επεξεργασία των διαθέσιμων στοιχείων της Α.Α.Δ.Ε., καθώς και των υποβαλλόμενων στοιχείων, προς το σκοπό προσδιορισμού του τελικού ύψους ενίσχυσης. Επιπροσθέτως, ελέγχεται αυτοματοποιημένα και ως προϋπόθεση η δήλωση λογαριασμού - ΙΒΑΝ από την επιχείρηση στην επιλογή «Μητρώο και επικοινωνία» του myAADE της Α.Α.Δ.Ε., η συντακτική εγκυρότητά του, καθώς και η επαλήθευσή του από το αντίστοιχο ίδρυμα πληρωμών.
6. Για τη συμπλήρωση της εικόνας της επιχείρησης και τον έλεγχο πλήρωσης των προϋποθέσεων χορήγησης της ενίσχυσης, η Α.Α.Δ.Ε. δύναται να αποτυπώνει στην πλατφόρμα λοιπές πληροφορίες, που τηρούνται στα ηλεκτρονικά αρχεία της ή αποστέλλονται σε αυτή από άλλους δημόσιους και ιδιωτικούς φορείς.
Άρθρο 7
Διαδικασία χορήγησης της ενίσχυσης
1. Η αιτούσα επιχείρηση ενημερώνεται ψηφιακά από την Α.Α.Δ.Ε. αναφορικά με την καταρχήν έγκριση ή την απόρριψη της αίτησής της. Σε περίπτωση απόρριψης, η αιτούσα επιχείρηση δύναται να υποβάλει στην πλατφόρμα «myBusinessSupport» αίτημα επανεξέτασης, εντός πέντε (5) εργάσιμων ημερών από την ως άνω ενημέρωση. Η Διεύθυνση Κρατικής Αρωγής του Υπουργείου Οικονομικών απαντά στο αίτημα επανεξέτασης, βάσει των στοιχείων και πληροφοριών που αιτείται και λαμβάνει από την Α.Α.Δ.Ε., σύμφωνα με το παρόν άρθρο. Σε περίπτωση καταρχήν έγκρισης, η αιτούσα επιχείρηση ενημερώνεται σχετικά και καλείται να υποβάλει, μέσω της ηλεκτρονικής πλατφόρμας «myBusinessSupport», το δικαιολογητικό που προβλέπεται στην παρ. 1 του άρθρου 9 της παρούσας, σχετικά με την πλήρωση των προϋποθέσεων της περ. γ) της παρ. 2 του άρθρου 3 της παρούσας, προκειμένου να οριστικοποιηθεί η έγκριση της αίτησης.
2. Το ποσό της ενίσχυσης, που υπολογίζεται σύμφωνα με τα οριζόμενα στα άρθρα 4 και 5 της παρούσας, καταβάλλεται εφάπαξ στον τραπεζικό λογαριασμό ΙΒΑΝ της δικαιούχου επιχείρησης που δηλώνεται στην επιλογή «Μητρώο και επικοινωνία» του myAADE της Α.Α.Δ.Ε..
3. Η Α.Α.Δ.Ε., βάσει των στοιχείων που έχουν υποβληθεί στην πλατφόρμα «myBusinessSupport», επεξεργάζεται τα στοιχεία και τα διασταυρώνει με άλλα στοιχεία που έχει στη διάθεσή της και στη συνέχεια πριν από την πληρωμή δημιουργεί:
α)	Αναλυτική κατάσταση δικαιούχων σε ηλεκτρονική μορφή, με βάση τα στοιχεία των δικαιούχων, η οποία περιλαμβάνει τα πλήρη στοιχεία τους (ονοματεπώνυμο ή επωνυμία, πατρώνυμο, Α.Φ.Μ.), τον κωδικό του τραπεζικού λογαριασμού σε μορφή IBAN, τον πάροχο υπηρεσιών πληρωμών στο οποίο τηρείται ο λογαριασμός (προαιρετική πληροφορία) και το δικαιούμενο ποσό. Η ηλεκτρονική μορφή της κατάστασης αυτής είναι επεξεργάσιμη από την εταιρία «Διατραπεζικά συστήματα Α.Ε.» (ΔΙΑΣ Α.Ε.) προς την οποία και διαβιβάζεται.
β)	Συγκεντρωτική κατάσταση δικαιούχων σε έντυπη και ηλεκτρονική μορφή που περιλαμβάνει το συνολικό προς πληρωμή ποσό, ολογράφως και αριθμητικώς, το πλήθος των συναλλαγών καθώς και το συνολικό ανά συναλλαγή κόστος προς τρίτους (ΔΙΑΣ Α.Ε.) σύμφωνα με την 109/12-3-2019 πράξη του Διοικητή της Τράπεζας της Ελλάδος.
Άρθρο 8
Διαδικασία καταβολής της ενίσχυσης
1. Η ηλεκτρονική μορφή της αναλυτικής κατάστασης της περ. α της παρ. 3 του άρθρου 7 αποστέλλεται με ασφαλή τρόπο προς τη ΔΙΑΣ Α.Ε. Η ίδια πληροφόρηση κοινοποιείται στη Γ.Δ.Ο.Υ. του Υπουργείου Οικονομικών.
2. Η συγκεντρωτική κατάσταση της περ. β της παρ. 3 του άρθρου 7 αποστέλλεται, μέσω της Γ.Δ.Ο.Υ. του Υπουργείου Οικονομικών, στη Διεύθυνση Λογαριασμών και Ταμειακού Προγραμματισμού του Γενικού Λογιστηρίου του Κράτους η οποία εκδίδει, βάσει αυτής, ειδική εντολή προς την Τράπεζα της Ελλάδος για χρέωση του λογαριασμού του ΕΔ No 200 «Ελληνικό Δημόσιο Συγκέντρωση Εισπράξεων - Πληρωμών» και την πίστωση του ενδιάμεσου λογαριασμού του Ελληνικού Δημοσίου με ΙΒΑΝ GR22 0100 0230 0000 0242 1220 698 με ονομασία «Πληρωμές ΕΔ με τη μεσολάβηση της ΔΙΑΣ Α.Ε.» που τηρείται στην Τράπεζα της Ελλάδος με α) το συνολικό ποσό προς τους δικαιούχους και β) με το ποσό που αφορά το συνολικό ανά συναλλαγή κόστος προς τρίτους (ΔΙΑΣ Α.Ε.), σύμφωνα με την 109/ 12-3- 2019 πράξη του Διοικητή της Τράπεζας της Ελλάδος. Η Τράπεζα της Ελλάδος εξουσιοδοτείται για την κάλυψη του ανά συναλλαγή κόστους προς τρίτους.
Ύστερα από την έγκριση της Διεύθυνσης Λογαριασμών και Ταμειακού Προγραμματισμού του Γενικού Λογιστηρίου του Κράτους, η οποία παρέχεται ηλεκτρονικά μέσω διαδικτυακής εφαρμογής, χρεώνεται ο λογαριασμός με ΙΒΑΝ GR22 0100 0230 0000 0242 1220 698 προκειμένου να διοδευθούν οι επιμέρους πληρωμές, με τη μεσολάβηση της ΔΙΑΣ Α.Ε. προς τους τραπεζικούς λογαριασμούς των τελικών δικαιούχων. Τυχόν υπόλοιπα στο λογαριασμό μετά την ολοκλήρωση της πληρωμής, μεταφέρονται με εντολή προς την Τράπεζα της Ελλάδος από τη Διεύθυνση Λογαριασμών και Ταμειακού Προγραμματισμού του Γενικού Λογιστηρίου του Κράτους, σε πίστωση του λογαριασμού με ΙΒΑΝ GR71 0100 0230 0000 0000 0200 211 και λογιστικοποιούνται ως έσοδα του τακτικού προϋπολογισμού.
3. Τα ποσά που απέτυχαν να πληρωθούν επιστρέφουν στον λογαριασμό του Ελληνικού Δημοσίου με IBAN GR71 0100 0230 0000 0000 0200 211 με αιτιολογία κίνησης τον ειδικό κωδικό πληρωμής της ΔΙΑΣ Α.Ε. και λογιστικοποιούνται ως έσοδα του Τακτικού Προϋπολογισμού.
Για τις αποτυχούσες πληρωμές, η Α.Α.Δ.Ε. ενημερώνει σχετικά τους δικαιούχους, ώστε να διορθώσουν τον τραπεζικό λογαριασμό ΙΒΑΝ στην Προσωποποιημένη Πληροφόρηση του TAXISnet της Α.Α.Δ.Ε., προκειμένου να διενεργηθεί δεύτερος κύκλος πληρωμών, ακολουθώντας εκ νέου τα βήματα της παραπάνω διαδικασίας (έγκριση πιστώσεων, δημιουργία νέας κατάστασης από Α.Α.Δ.Ε., μεταφορά ποσού στον ενδιάμεσο λογαριασμό και πληρωμή ποσών μέσω ΔΙΑΣ).
Ο δεύτερος κύκλος πληρωμής για τις αποτυχούσες πληρωμές είναι τελικός και πραγματοποιείται εντός του τρέχοντος έτους.
4. Η εμφάνιση των σχετικών πληρωμών στη δημόσια ληψοδοσία πραγματοποιείται με την έκδοση συμψηφιστικών χρηματικών ενταλμάτων από τη Γ.Δ.Ο.Υ. του Υπουργείου Οικονομικών.
5. Τα δικαιολογητικά για την έκδοση των σχετικών χρηματικών ενταλμάτων ορίζονται τα ακόλουθα:
α)	η παρούσα απόφαση,
β)	η απόφαση του Υπουργού για την έκδοση του συμψηφιστικού χρηματικού εντάλματος,
γ)	η συγκεντρωτική κατάσταση της περ. β της παρ. 3 του άρθρου 7,
δ)	αντίγραφο της ειδικής εντολής προς την Τράπεζα της Ελλάδος και αντίγραφο κίνησης (extrait) της Τράπεζας για τη χρέωση του λογαριασμού Νο 200.
Για την πληρωμή της εν λόγω ενίσχυσης, η ειδική εντολή πληρωμής του παρόντος άρθρου επέχει θέση απόφασης ανάληψης υποχρέωσης.
Άρθρο 9
Υποχρεώσεις δικαιούχων - Κυρώσεις
1. Οι επιχειρήσεις, οι οποίες ενημερώνονται σύμφωνα με την παρ. 1 του άρθρου 7 για την καταρχήν έγκριση της αίτησής τους, οφείλουν να υποβάλουν, μέσω της ηλεκτρονικής πλατφόρμας «myBusinessSupport», έως 30 Νοεμβρίου 2022 και από 9 Δεκεμβρίου έως και 13 Δεκεμβρίου 2022 για τις αιτήσεις που υποβλήθηκαν ως και την 21η Νοεμβρίου 2022, καθώς και από 20 Δεκεμβρίου 2022 ως και 27 Δεκεμβρίου 2022 για τις αιτήσεις που υποβλήθηκαν ή υποβάλλονται σύμφωνα με την παρ. 2 του άρθρου 6, βεβαίωση από ορκωτό λογιστή - ελεγκτή της επιχείρησης ότι η επιχείρηση παρέλαβε ή μετέφερε πυρηνόκαρπα και γιγαρτόκαρπα αγροτικά προϊόντα το έτος 2020 σε ποσοστό μεγαλύτερο του 30% του συνόλου των παραλαβών ή μεταφορών της και στην περίπτωση επιχειρήσεων παραγωγής υλικών συσκευασίας ότι η επιχείρηση πούλησε υλικά συσκευασίας που προορίζονται για συσκευασίας πυρηνόκαρπων και γιγαρτόκαρπων σε ποσοστό μεγαλύτερο του 30% του συνόλου των πω-λήσεων υλικών συσκευασίας, προκειμένου να ολοκληρωθεί η καταβολή. Το ποσοστό υπολογίζεται είτε επί των ποσοτήτων είτε επί των αξιών που αφορούν σε παραλαβές ή μεταφορές και στην περίπτωση επιχειρήσεων παραγωγής υλικών συσκευασίας σε πωλήσεις.[footnoteRef:6] [6: Τροποποίηση A. 180536 ΕΞ 2022 09.12.2022] 

2. Επιχειρήσεις που δραστηριοποιούνται στους τομείς της μεταποίησης και εμπορίας γεωργικών προϊόντων υποχρεούνται να μην μετακυλούν εις ολόκληρον ή μερικώς στους πρωτογενείς παραγωγούς τη χορηγούμενη δυνάμει της παρούσας ενίσχυση.
3. Σε περίπτωση που οι επιχειρήσεις δραστηριοποιούνται σε περισσότερους του ενός τομείς στους οποίους ισχύουν διαφορετικά ανώτατα όρια ενίσχυσης, σύμφωνα με τους Κανονισμούς (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας («de minimis»), διασφαλίζουν με κατάλληλα μέσα όπως ο λογιστικός διαχωρισμός, ότι για καθεμία από τις δραστηριότητες αυτές τηρείται το σχετικό ανώτατο όριο.
4. Οι δικαιούχοι υποχρεούνται να υποβάλουν κάθε στοιχείο, έγγραφο ή άλλη πληροφορία τους ζητηθεί αρμοδίως, ιδίως, για τον έλεγχο πλήρωσης των προϋποθέσεων χορήγησης της ενίσχυσης.
5. Σε περίπτωση που κατά τον έλεγχο της επιχείρησης από τη φορολογική διοίκηση ή άλλο αρμόδιο όργανο ελέγχου διαπιστωθεί μη τήρηση των όρων της παρούσας, υπέρβαση του ανώτατου ορίου ενίσχυσης, σύμφωνα με τα άρθρα 4 και 5, ή υποβολή ψευδών στοιχείων, και προκύπτει ότι η επιχείρηση δεν είναι δικαιούχος ή είναι δικαιούχος μικρότερου ποσού από το χορηγηθέν ποσό, ζητείται η άμεση επιστροφή του συνόλου της χορηγηθείσας ενίσχυσης ή του υπερβάλλοντος ποσού της ενίσχυσης κατά περίπτωση, εντόκως από την ημερομηνία που τέθηκε στη διάθεση του δικαιούχου, σύμφωνα με την κείμενη σχετική εθνική και ενωσιακή νομοθεσία. Το σύνολο της χορηγηθείσας ενίσχυσης ή το υπερβάλλον ποσό της ενίσχυσης, κατά περίπτωση, βεβαιώνεται και εισπράττεται κατά τις διατάξεις του ν. 4978/2022 «Κύρωση Κώδικα Είσπραξης Δημοσίων Εσόδων» - Κ.Ε.Δ.Ε. (Α' 190).
6. Όλα τα σχετικά δικαιολογητικά και παραστατικά στοιχεία τηρούνται από την επιχείρηση σε ειδική μερίδα για δέκα (10) χρόνια από την ημερομηνία καταβολής της ενίσχυσης και τίθενται στη διάθεση των αρμοδίων οργάνων του Δημοσίου ή των αρμοδίων οργάνων της Ευρωπαϊκής Ένωσης, εφόσον ζητηθεί σχετικός έλεγχος, ανεξαρτήτως αν από άλλες διατάξεις της εθνικής νομοθεσίας δεν υποχρεούνται στη διατήρηση των δικαιολογητικών και παραστατικών. Τα ανωτέρω στοιχεία και δικαιολογητικά έγγραφα διατηρούνται υπό τη μορφή πρωτοτύπων, ή αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή.
7. Σε περίπτωση υπόνοιας καταστρατήγησης των διατάξεων ή υποβολής δηλώσεων με ψευδή ή ανακριβή στοιχεία που τροποποιούν το ύψος των ακαθάριστων εσόδων, του κύκλου εργασιών ή δεν αποτυπώνουν ορθά την κατάσταση λειτουργίας των επιχειρήσεων με σκοπό, είτε την υπαγωγή της αιτούσας στις διατάξεις του άρθρου 21 του ν. 4859/2021 (Α' 228), είτε τον υπολογισμό μεγαλύτερου ποσού ενίσχυσης, η Α.Α.Δ.Ε. δύναται:
i. να μην εγκρίνει προσωρινά την αίτηση για τη χορήγηση της ενίσχυσης και να ενημερώσει τη Γ.Δ.Ο.Υ. του Υπουργείου Οικονομικών για τις κατά νόμο ενέργειές της,
ii. να μην καταβάλει σε λογαριασμούς δικαιούχων ποσά για τα οποία υπάρχουν υπόνοιες καταστρατήγησης των διατάξεων ενημερώνοντας σχετικά τις αρμόδιες υπηρεσίες,
iii. να κοινοποιεί τα ευρήματα στον Εισαγγελέα Οικονομικού Εγκλήματος για την εξακρίβωση πιθανής απόπειρας τέλεσης οικονομικών εγκλημάτων σε βάρος του Ελληνικού Δημοσίου,
iv. να προβαίνει κατά την κρίση της στις δέουσες ενέργειες συμμόρφωσης ή ελέγχου.
Άρθρο 10
Τήρηση αρχείου - Υποβολή εκθέσεων
1. Η Γ.Δ.Ο.Υ. του Υπουργείου Οικονομικών στο πλαίσιο των αρμοδιοτήτων της, αναλαμβάνει την υποχρέωση της επιβεβαίωσης τήρησης των υποχρεώσεων των δικαιούχων της ενίσχυσης, αποκλειστικά και μόνο στη βάση παραστατικών και εγγράφων που της έχουν υποβληθεί από την Α.Α.Δ.Ε. ή άλλο αρμόδιο φορέα, και τηρεί λεπτομερή αρχεία για τουλάχιστον δέκα (10) έτη από την ημερομηνία χορήγησης των μεμονωμένων ενισχύσεων, από τα οποία αποδεικνύεται ότι τηρήθηκαν οι απαιτούμενες, εκ της παρούσας, προϋποθέσεις για την χορήγηση της ενίσχυσης.
2. Η Α.Α.Δ.Ε. υποχρεούται να θέτει στη διάθεση της Διεύθυνσης Κρατικής Αρωγής και της Γ.Δ.Ο.Υ. του Υπουργείου Οικονομικών κάθε απαιτούμενη πληροφορία σχετική με την εφαρμογή της παρούσας απόφασης, ιδίως στοιχείων που απαιτούνται στο πλαίσιο υποβολής των προβλεπόμενων ετήσιων εκθέσεων στην Ευρωπαϊκή Επιτροπή.
Άρθρο 11
Έναρξη ισχύος
Η παρούσα ισχύει από τη δημοσίευσή της.
ΠΑΡΑΡΤΗΜΑ Ι
ΠΕΡΙΕΧΟΜΕΝΟ ΑΙΤΗΣΗΣ
Η επιχείρηση ......................................................................................................................... με ΑΦΜ ............................, την οποία νομίμως εκπροσωπώ, δηλώνει:
1. Ότι δραστηριοποιείται στον τομέα/στους τομείς:.........................................................................
2. Όλες τις επιχειρήσεις με τις οποίες συνιστά ενιαία επιχείρηση1:
	Α/Α
	ΑΦΜ
	ΕΠΩΝΥΜΙΑ ΕΠΙΧΕΙΡΗΣΗΣ

	1.
	 
	 

	2.
	 
	 

	3.
	 
	 


3. Όλες τις ενισχύσεις ήσσονος σημασίας που έχει λάβει σε επίπεδο ενιαίας επιχείρησης κατά την τελευταία τριετία:
	Α/Α
	ΑΦΜ  ΔΙΚΑΙΟΥΧΟΥ
	ΕΠΩΝΥΜΙΑ ΔΙΚΑΙΟΥΧΟΥ
	ΟΝΟΜΑΣΙΑ  ΠΡΟΓΡΑΜΜΑΤΟΣ
	ΦΟΡΕΑΣ ΧΟΡΗΓΗΣΗΣ ΤΗΣ ΕΝΙΣΧΥΣΗΣ
	ΕΦΑΡΜΟΣΤΕΟΣ ΚΑΝΟΝΙΣΜΟΣ DE MINIMIS
	ΗΜ/ΝΙΑ  ΕΓΚΡΙΤΙΚΗΣ ΑΠΟΦΑΣΗΣ
	ΑΡΙΘ.ΠΡΩΤ ΕΓΚΡΙΤΙΚΗΣ ΑΠΟΦΑΣΗΣ
	ΕΓΚΡΙΘΕΝ  ΠΟΣΟ ΕΝΙΣΧΥΣΗΣ
	ΚΑΤΑΒΛΗΘΕΝ ΠΟΣΟ ΕΝΙΣΧΥΣΗΣ
	ΗΜΕΡΟΜΗΝΙΑ 
ΚΑΤΑΒΟΛΗΣ

	1
	 
	 
	 
	 
	 
	 
	 
	 
	 
	 

	2
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 

	ΣΥΝΟΛΙΚΟ  ΕΓΚΡΙΘΕΝ ΠΟΣΟ ΕΝΙΣΧΥΣΕΩΝ
	 
	 
	 
	 
	 
	 
	 
	 
	 
	 


Σημειώνονται τα εξής:
• - Η ενίσχυση θεωρείται ότι έχει χορηγηθεί κατά τον χρόνο παραχώρησης στην οικεία επιχείρηση του έννομου δικαιώματος λήψης της ενίσχυσης (ήτοι κατά την ημερομηνία έκδοσης εγκριτικής απόφασης), ανεξάρτητα από την ημερομηνία καταβολής της ενίσχυσης στην επιχείρηση.
• -Σε περίπτωση συγχωνεύσεων ή εξαγορών, όλες οι προηγούμενες ενισχύσεις ήσσονος σημασίας που έχουν ήδη χορηγηθεί σε οποιαδήποτε από τις συγχωνευόμενες επιχειρήσεις δηλώνονται επίσης στον ως άνω πίνακα και λαμβάνονται υπόψη για να προσδιοριστεί κατά πόσο η νέα ενίσχυση ήσσονος σημασίας στη νέα ή στην εξαγοράζουσα επιχείρηση υπερβαίνει το σχετικό ανώτατο όριο.
• - Αν μια επιχείρηση έχει διασπαστεί σε δύο ή περισσότερες χωριστές επιχειρήσεις, η ενίσχυση ήσσονος σημασίας που χορηγήθηκε πριν από τη διάσπαση καταλογίζεται στην επιχείρηση που έλαβε αυτή την ενίσχυση, η οποία είναι κατά κανόνα η επιχείρηση που ανέλαβε τις δραστηριότητες για τις οποίες χρησιμοποιήθηκε η ενίσχυση ήσσονος σημασίας. Εάν ο εν λόγω καταλογισμός δεν είναι δυνατός, οι ενισχύσεις ήσσονος σημασίας πρέπει να κατανέμονται αναλογικά με βάση τη λογιστική αξία των ιδίων κεφαλαίων των νέων επιχειρήσεων κατά την πραγματική ημερομηνία της διάσπασης.
4. Η ενίσχυση ήσσονος σημασίας που πρόκειται να χορηγηθεί στην επιχείρηση βάσει της ΚΥΑ, αφορά δραστηριότητες της επιχείρησης που δεν:
i)	εμπίπτουν στους τομείς της αλιείας και της υδατοκαλλιέργειας, που εμπίπτουν στον Κανονισμό (ΕΚ) 104/2000 του Συμβουλίου,
ii)	εμπίπτουν στην πρωτογενή παραγωγή γεωργικών προϊόντων2,
iii)	εμπίπτουν στον τομέα της μεταποίησης3 και της εμπορίας4 γεωργικών προϊόντων, όταν το ποσό της ενίσχυσης καθορίζεται με βάση την τιμή ή την ποσότητα τέτοιων προϊόντων που πωλούνται από πρωτογενείς παραγωγούς ή διατίθενται στην αγορά από τις οικείες επιχειρήσεις ή όπου η ενίσχυση συνοδεύεται από την υποχρέωση απόδοσής της εν μέρει ή εξ ολοκλήρου σε πρωτογενείς παραγωγούς,
iv)	σχετίζονται με εξαγωγές προς τρίτες χώρες ή προς κράτη μέλη, ιδίως δε ενισχύσεις που συνδέονται άμεσα με τις εξαγόμενες ποσότητες, με τη δημιουργία και λειτουργία δικτύου διανομής ή με άλλες τρέχουσες δαπάνες που σχετίζονται με την εξαγωγική δραστηριότητα,
v)	τίθεται ως όρος η χρήση εγχώριων αγαθών αντί των εισαγόμενων.
5. Η ενίσχυση ήσσονος σημασίας που πρόκειται να χορηγηθεί στην επιχείρηση βάσει της ΚΥΑ, αθροιζόμενη με οποιαδήποτε άλλη ενίσχυση ήσσονος σημασίας που της έχει χορηγηθεί σε επίπεδο «ενιαίας επιχείρησης», βάσει οποιουδήποτε Κανονισμού της Ευρωπαϊκής Επιτροπής για ενισχύσεις ήσσονος σημασίας, κατά το τρέχον οικονομικό έτος και τα δύο προηγούμενα οικονομικά έτη, δεν υπερβαίνει:
• το ποσό των διακοσίων χιλιάδων (200.000) ευρώ ή
• στην περίπτωση που η επιχείρηση εκτελεί οδικές εμπορευματικές μεταφορές για λογαριασμό τρίτων (μη συμπεριλαμβανόμενης της απόκτησης οχημάτων οδικών εμπορευματικών μεταφορών) το ποσό των εκατό χιλιάδων (100.000) ευρώ
Στην περίπτωση που δραστηριοποιείται σε περισσότερους του ενός τομείς για τους οποίους ισχύουν διαφορετικά ανώτατα όρια ενίσχυσης σύμφωνα με τα ανωτέρω, διασφαλίζει με κατάλληλα μέσα όπως ο λογιστικός διαχωρισμός, ότι για καθεμία από τις δραστηριότητες αυτές τηρείται το σχετικό ανώτατο όριο.
6. Η επιχείρηση δεν έχει λάβει άλλη κρατική ενίσχυση για τις ίδιες επιλέξιμες δαπάνες ή για το ίδιο μέτρο, η σώρευση των οποίων οδηγεί σε υπέρβαση της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση τα συγκεκριμένα δεδομένα κάθε περίπτωσης σε κανονισμό απαλλαγής κατά κατηγορία ή απόφαση που έχει εκδώσει η Επιτροπή.
7. Ότι σε περίπτωση που δραστηριοποιείται σε κάποιον από τους μη επιλέξιμους για ενίσχυση τομείς και επίσης σε τομέα επιλέξιμο για ενίσχυση βάσει του Κανονισμού (ΕΕ) αριθμ. 1407/2013, διασφαλίζει με κατάλληλα μέσα, όπως ο λογιστικός διαχωρισμός, ότι δεν ενισχύεται η μη επιλέξιμη δραστηριότητα.
8. Ότι εφόσον αποτελούν επιχειρήσεις που δραστηριοποιούνται στους τομείς της μεταποίησης και εμπορίας γεωργικών προϊόντων δεσμεύονται να μην μετακυλούν εις ολόκληρον ή μερικώς στους πρωτογενείς παραγωγούς τη χορηγούμενη δυνάμει της παρούσας ενίσχυση.
9. Ότι η ενίσχυση της παρούσας δεν θα χρησιμοποιηθεί για την απόκτηση οχημάτων οδικών εμπορευματικών μεταφορών.
10. Ότι έχει λάβει γνώση του περιεχομένου της παρούσας απόφασης και ότι πληροί το σύνολο των όρων και προϋποθέσεων της παρούσας.
11. Ότι αποδέχεται οποιονδήποτε σχετικό έλεγχο για την εξακρίβωση των δηλωθέντων στοιχείων από τις αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία που παρέχονται από τα πληροφοριακά συστήματα δημοσίων υπηρεσιών και ασφαλιστικών οργανισμών.
ΠΑΡΑΡΤΗΜΑ II
ΚΑΔ ΤΟΜΕΑ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΑΣ
	03
	Αλιεία και υδατοκαλλιέργεια

	10.2
	Επεξεργασία και συντήρηση ψαριών, καρκινοειδών και μαλακίων

	10.41.12
	Παραγωγή λιπών και ελαίων και των κλασμάτων τους, ψαριών και θαλάσσιων θηλαστικών

	46.11.11.07
	Εμπορικοί αντιπρόσωποι που μεσολαβούν στην πώληση ψαριών, Ζώντων και γόνου

	46.17.11.27
	Εμπορικοί αντιπρόσωποι που μεσολαβούν στην πώληση ψαριών, καρκινοειδών και μαλακίων, μη ζώντων

	46.21.19.11
	Χονδρικό εμπόριο προϊόντων π.δ.κ.α. ψαριών ή καρκινοειδών, μαλακίων η άλλων υδρόβιων ασπόνδυλων

	46.38.1
	Χονδρικό εμπόριο ψαριών, καρκινοειδών και μαλακίων

	46.76.19.14
	Χονδρικό εμπόριο κοραλλιών και παρόμοιων προϊόντων, οστράκων μαλακίων, καρκινοειδών ή εχινόδερμων και οστών σουπιών

	46.76.19.15
	Χονδρικό εμπόριο μαργαριταριών από καλλιέργεια, ακατέργαστων

	46.76.19.30
	Χονδρικό εμπόριο φυσικών μαργαριταριών, ακατέργαστων

	47.23
	Λιανικό εμπόριο ψαριών, καρκινοειδών και μαλακίων σε εξειδικευμένα καταστήματα

	47.77.82.08
	Λιανικό εμπόριο μαργαριταριών από καλλιέργεια, ακατέργαστων

	47.77.82.13
	Λιανικό εμπόριο φυσικών μαργαριταριών, ακατέργαστων

	47.78.86.18
	Λιανικό εμπόριο κοραλλιών και παρόμοιων προϊόντων, οστράκων μαλακίων, καρκινοειδών ή εχινόδερμων και οστών σουπιών

	47.91.15
	Λιανικό εμπόριο ψαριών, οστρακοειδών και μαλακίων, με αλληλογραφία ή μέσω διαδίκτυου

	47.99.15
	Άλλο λιανικό εμπόριο ψαριών, οστρακοειδών και μαλακίων εκτός καταστημάτων, υπαίθριων πάγκων ή αγορών


 
ΠΑΡΑΡΤΗΜΑ ΙΙΙ
της υπό στοιχεία 164552ΕΞ2022/10.11.2022 (Β’ 5769) κοινής απόφασης Κωδικοί Αριθμοί Δραστηριότητας[footnoteRef:7] [7: Τροποποίηση A. 180536 ΕΞ 2022 09.12.2022; Τροποποίηση A. 189062 ΕΞ 2022 23.12.2022] 

Σε περίπτωση εξαψήφιου ΚΑΔ συμπεριλαμβάνονται όλες οι υποκατηγορίες οκταψήφιων ΚΑΔ
 
	ΚΑΔ
	Περιγραφή

	10.32.00.00
	Παραγωγή χυμών φρούτων και λαχανικών

	10.32.10.00
	Παραγωγή χυμών φρούτων και λαχανικών

	10.32.19.00
	Παραγωγή άλλων χυμών φρούτων και λαχανικών

	10.39.00.00
	Άλλη επεξεργασία και συντήρηση φρούτων και λαχανικών

	10.39.17.00
	Άλλη επεξεργασία και συντήρηση φρούτων και λαχανικών

	10.39.18.00
	Επεξεργασία και συντήρηση λαχανικών, (εκτός από πατάτες), φρούτων, καρπών με κέλυφος και άλλων βρώσιμων μερών φυτών, παρασκευασμένων ή συντηρημένων σε ξίδι ή οξικό οξύ

	10.39.22.00
	Παραγωγή μαρμελάδων, ζελέδων και πουρέ και πολτών φρούτων ή καρπών με κέλυφος

	10.39.22.01
	Παραγωγή κομπόστας φρούτων

	10.39.22.02
	Παραγωγή μαρμελάδας, κομπόστας, γλυκών κουταλιού και παρόμοιων ειδών, από φρούτα και άλλους καρπούς

	16.24.10.00
	Κατασκευή ξύλινων εμπορευματοκιβώτιων

	16.24.11.00
	Κατασκευή πλαισίων στοιβασίας υλικών (παλετών), κιβωτιοειδών πλαισίων στοιβασίας και άλλων σανίδων μεταφοράς φορτίων, από ξύλο

	16.24.13.00
	Κατασκευή άλλων ξύλινων εμπορευματοκιβωτίων και μερών τους

	17.21.14.00
	Κατασκευή πτυσσόμενων χαρτοκιβώτιων, κουτιών και κιβωτίων από μη κυματοειδές χαρτί ή χαρτόνι

	22.22.19.00
	Κατασκευή άλλων πλαστικών ειδών συσκευασίας

	22.22.13.00
	Κατασκευή κουτιών, θηκών, κιβωτίων και παρόμοιων ειδών από πλαστικές ύλες

	46.19.10.07
	Εργασίες γεωργικών μεσολαβητικών οργανισμών (για αγροτικά προϊόντα)

	46.21.19.00
	Χονδρικό εμπόριο άλλων ακατέργαστων αγροτικών πρώτων υλών π.δ.κ.α.

	46.31.00.00
	Χονδρικό εμπόριο φρούτων και λαχανικών

	46.31.10.00
	Χονδρικό εμπόριο νωπών φρούτων και λαχανικών

	46.31.11.00
	Χονδρικό εμπόριο νωπών φρούτων και λαχανικών

	46.31.11.01
	Εξαγωγή εγχώριων νωπών αγροτικών προϊόντων

	46.31.11.11
	Χονδρικό εμπόριο οπωροκηπευτικών

	46.31.12.00
	Χονδρικό εμπόριο επεξεργασμένων φρούτων και λαχανικών

	46.69.20.02
	Χονδρικό εμπόριο άλλων πλαστικών προϊόντων συσκευασίας επαγγελματικής χρήσης

	49.41.19.02
	Οδικές μεταφορές άλλων εμπορευμάτων με φορτηγό αυτοκίνητο με οδηγό μη ιδιοκτήτη

	49.41.19.04
	Οδικές μεταφορές άλλων εμπορευμάτων, με φορτηγό αυτοκίνητο διεθνών μεταφορών και με οδηγό μη ιδιοκτήτη

	49.41.11
	Υπηρεσίες οδικής μεταφοράς εμπορευμάτων με οχήματα-ψυγεία

	52.10.11.00
	Υπηρεσίες αποθήκευσης υπό ψύξη

	52.10.19.01
	Υπηρεσίες προετοιμασίας (συσκευασία, συντήρηση κ.λπ.), προς αποθήκευση αγροτικών προϊόντων


Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 10 Νοεμβρίου 2022
Οι Υπουργοί
Οικονομικών
ΧΡΗΣΤΟΣ ΣΤΑΪΚΟΥΡΑΣ 
Αναπληρωτής Υπουργός Οικονομικών
ΘΕΟΔΩΡΟΣ ΣΚΥΛΑΚΑΚΗΣ
Υφυπουργός Οικονομικών
ΑΠΟΣΤΟΛΟΣ ΒΕΣΥΡΟΠΟΥΛΟΣ 
Ανάπτυξης και Επενδύσεων
ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
